**Príloha č. 5 b) štatútu poradného zboru jelenej poľovnej oblasti J XX Vihorlat:**

**(s platnosťou od 21.04.2023)**

**Kritériá selektívneho odstrelu raticovej zveri**

 Významným druhom zveri v jelenej poľovnej oblasti J XX Vihorlat je **zver srnčia**.

Základným kritériom pre posúdenie vhodnosti jedinca srnčej zveri na ďalší chov je posúdenie zdravotného stavu, telesného rámca a kondície vo vzťahu k veku jedinca a k ročnému obdobiu. U srncov je významným viditeľným prejavom uvedených znakov, ale zároveň aj genetického založenia jedinca, v značnej závislosti od výživových a klimatických podmienok v príslušnom roku, veľkosť parožia. Aby nedochádzalo k predčasnému uloveniu najkvalitnejších srncov (mladších ako 6 rokov) pred vekom veľkostnej kulminácie trofeje, pri zohľadnení reálneho stavu populácie srnčej zveri, s cieľom progresívneho trendu preferovania trofejovo silnejších jedincov, boli pre chovateľskú oblasť s malou zverou J XX Vihorlat stanovené kritériá pre posúdenie srnčieho parožia nasledovne:

##  Oblasť sa vyznačuje priemerne kvalitnou populáciou srnčej zveri, s lokálnym výskytom srncov s nadpriemernými trofejami, najmä v južnej (Vihorlat) a juhovýchodnej časti (Popričny). Etologicky sa jedná o lesnú populáciu. Vzhľadom k značnej variabilite parožia nie sú kritériá selektívneho odstrelu postavené na preferovaní jedného parametra trofeje, ale tak, aby boli rovnocenné kratšie, ale objemnejšie trofeje, s dlhšími parožkami strednej „hrúbky“. Počet vetiev bodovú hodnotu trofeje výrazne neovplyvňuje, preto je to len pomocné kritérium. Vekom u jednoročného srnca (v čase lovu) sa rozumie dosiahnutý vek po 1. roku života /teoreticky narodený 15. mája minulého roka má 16. mája jeden rok + /. Podobne dvojročný atď.

## 1 ročné srnce – I. veková trieda

* **priemerná dĺžka kmeňa bez vetiev najmenej 13 cm**
* **priemerná dĺžka členitého kmeňa nad 10 cm**
* redukovaná hmotnosť parožia - 110 gr.

**2 ročné srnce** – I. veková trieda

* **priemerná dĺžka kmeňa 18 cm**
* **počet vetiev - najmenej 4**
* priemerná dĺžka vetiev nad 3 cm
* **bodová hodnota nad 45 b. CIC**
* redukovaná hmotnosť - min. 180 gr.

**3 ročné srnce** – II. veková trieda

* **priemerná dĺžka kmeňa nad 20 cm**
* počet vetiev – najmenej 6
* priemerná dĺžka vetiev nad 4 cm
* **bodová hodnota min. 60 b. CIC**
* redukovaná hmotnosť min. 220 gr.

- 2 -

**4 - 5 ročné srnce** – II. veková trieda

* **priemerná dĺžka kmeňov nad 22 cm**
* počet vetiev - 6
* priemerná dĺžka vetiev nad 5 cm
* **bodová hodnota - min. 75 b. CIC**
* redukovaná hmotnosť min. 240 gr.

 **Za lovné sa považujú všetky 6 ročné a staršie srnce . Za srnce nesúce na chov sa považujú :**

* **1 -2 ročné, ak nedosahujú stanovenú priemernú dĺžku kmeňov,**
* **3 – 5 ročné, ktoré nespĺňajú dva parametre uvedené hrubým písmom v týchto kritériách,**
* parameter č. 5 redukovaná hmotnosť je len pomocný pre hodnotiteľskú komisiu
* **srnce bez ohľadu na vek s trvalo deformovaným parožím v dôsledku ochorenia alebo poškodenia pučnice.**

**Mechanické poškodenie v čase rastu parožia, príp. zlomenie parožka, nie je dôvodom k odstrelu, ak zvyšná časť trofeje nevykazuje znaky pre selektívny odstrel.**

**Je potrebné jednoznačne rozlišovať tieto dva druhy poškodenia parožia.**

 **Príloha č. 5 a) štatútu poradného zboru jelenej chovateľskej oblasti J XX Vihorlat:**

**Kritériá selektívneho odstrelu raticovej zveri**

Hlavným druhom zveri v chovateľskej oblasti je **jelenia zver**.

 Základným kritériom pre posúdenie vhodnosti jedinca jelenej zveri na ďalší chov je posúdenie zdravotného stavu, telesného rámca a kondície vo vzťahu k veku jedinca a k ročnému obdobiu. U jeleňov je významným viditeľným prejavom uvedených znakov, ale zároveň aj genetického založenia jedinca, veľkosť parožia. Aby nedochádzalo k predčasnému uloveniu najsilnejších jeleňov (mladších ako 11 rokov) pred vekom veľkostnej kulminácie trofeje, pri zohľadnení reálneho stavu populácie jelenej zveri, s cieľom progresívneho trendu preferovania trofejovo silnejších jedincov, boli pre jeleniu chovateľskú oblasť J XX Vihorlat stanovené kritériá pre posúdenie jelenieho parožia nasledovne:

Minimálne kritéria trofejí jeleňov súcich na chov:

***1* ročné jelene**

* ostro zakončené ihlice s dĺžkou min. 35 cm
* tupo zakončené ihlice s dĺžkou min. 30 cm
* členené kmene aj s dĺžkou menšou ako 30 cm

**2 ročné jelene**

* členitosť min. pravidelného 8 -ráka
* kmene obojstranne ukončené vidlicami
* dĺžka kmeňov min. 55 cm
* dĺžka stredných vetiev min. 15 cm
* bodová hodnota min. 110 bodov CIC

**3 ročné jelene**

* členitosť min. pravidelného 8 -ráka
* kmene obojstranne ukončené vidlicami s priemernou dĺžkou min. 15 cm
* dĺžka kmeňov min. 65 cm
* dĺžka stredných vetiev min. 20 cm
* bodová hodnota min. 130 bodov CIC

**4 ročné jelene**

* členitosť min. pravidelného 10 -ráka
* kmene obojstranne ukončené korunami
* dĺžka kmeňov min. 75 cm
* dĺžka stredných vetiev min. 20 cm
* bodová hodnota min. 150 bodov CIC

**5 -6 ročné jelene**

* členitosť min. pravidelného 12 -ráka
* kmene obojstranne ukončené korunami
* dĺžka kmeňov min. 85 cm
* bodová hodnota min. 170 bodov CIC

**7-8 ročné jelene**

* členitosť min. pravidelného 12 -ráka
* kmene obojstranne korunové
* dĺžka kmeňov min. 95 cm
* bodová hodnota min. 180 bodov CIC

**9 - 10 ročné jelene**

* členitosť min. pravidelného 12 -ráka
* kmene obojstranne korunové
* dĺžka kmeňov min. 100 cm
* bodová hodnota min. 190 bodov CIC

**Za jelene súce na chov sa považujú :** jelene, ktoré dosahujú min. parametre parožia chovných jeleňov stanovených vo všetkých ukazovateľoch v závislosti od veku.

**Za jelene nesúce na chov sa považujú :**

* jelene, ktoré nespĺňajú aspoň jedno kritérium
* jelene s trvalou deformáciou parožia
* 4r. a staršie nekorunové, alebo len jednostranne korunové
* 2r. a staršie s členitosťou 6 -ráka
* *2r. a 3r. s kolmo postavenou vidlicou na os tela (tzv. račie klepeto) a to aj v prípade, že sa jedná o jednostranné postavenie takejto vidlice.*

**Za lovné sa považujú všetky 11 ročné a staršie jelene**